Obvestilo Evropske komisije o kumulaciji med Evropsko unijo in nekaterimi državami iz skupine afriških, karibskih in pacifiških držav (v nadaljnjem besedilu: države AKP), ki uporabljajo sporazum o gospodarskem partnerstvu, drugimi državami AKP ter čezmorskimi državami in ozemlji Evropske unije v skladu s sporazumi o gospodarskem partnerstvu med Evropsko unijo in državami CARIFORUMA, pacifiškimi državami ter državami Vzhodne in Južne Afrike

(2019/C 69/02)

Protokoli o opredelitvi pojma „izdelki s poreklom“ in načinih upravnega sodelovanja k sporazumom o gospodarskem partnerstvu (v nadaljnjem besedilu: SGP) med Evropsko unijo (v nadaljnjem besedilu: Unija) in državami CARIFORUMA (1), pacifiškimi državami (2) ter državami Vzhodne in Južne Afrike (3) določajo kumulacijo porekla v Uniji (4).

Kumulacija omogoča izvoznikom v Unijo, da pod pogoji, določenimi v posameznem SGP, v izdelke, ki jih izvažajo v okviru teh SGP, vključijo materiale s poreklom iz države s sklenjenim SGP, drugih afriških, karibskih in pacifiških držav (v nadaljnjem besedilu: AKP) ali iz čezmorskih držav in ozemelj (v nadaljnjem besedilu: ČDO) (5), kot da bi bili to materiali s poreklom iz Unije, ter da se za obdelavo ali predelavo, ki se izvaja v državi s sklenjenim SGP, v drugih državah AKP ali v ČDO, šteje, kot da se izvaja v Uniji.

Navedena kumulacija, ki je pogojena z izpolnjevanjem specifičnih zahtev iz vsakega protokola o pravilih o poreklu k sporazumom o gospodarskem partnerstvu, navedenim v tem obvestilu, se lahko uporablja le, če je Unija:

— sklenila dogovor ali sporazum o upravnem sodelovanju z zadevnimi državami in ozemlji, ki zagotavlja pravilno izvajanje kumulacije, in

— je države s sklenjenim SGP seznanila s podrobnostmi takšnih sporazumov o upravnem sodelovanju.

Unija je sklenila dogovore ali sporazume o upravnem sodelovanju z naslednjimi državami AKP in ČDO:

— Države AKP s sklenjenim SGP Karibi: Antigva in Barbuda; Zveza Bahami; Barbados; Belize; Zveza Dominika; Dominikanska republika; Grenada; Kooperativna republika Gvajana; Jamajka; Saint Kitts in Nevis; Sveta Lucija; Saint Vincent in Grenadine; Republika Surinam ter Republika Trinidad in Tobago; srednjeafriška regija: Republika Kamerun; regija Vzhodne in Južne Afrike: Republika Madagaskar; Republika Mauritius; Republika Sejšeli in Republika Zimbabve; pacifiška regija: Neodvisna država Papua Nova Gvineja, Republika Fidži in Samoa; Južnoafriška razvojna skupnost: Republika Bocvana; Kraljevina Esvatini; Kraljevina Lesoto; Republika Mozambik; Republika Namibija in Republika Južna Afrika; zahodnoafriška regija: Republika Slonokoščena obala; Republika Gana.

— Druge države AKP: Angola, Benin, Burkina Faso, Burundi, Zelenortski otoki, Srednjeafriška republika, Komori, Čad, Kongo (Brazzaville), Cookovi otoki, Demokratična republika Kongo, Džibuti, Ekvatorialna Gvineja, Eritreja, Etiopija, Gambija, Republika Gvineja, Gvineja Bissau, Haiti, Kenija, Kiribati, Liberija, Malavi, Mali, Mavretanija, Mikronezija, Nauru, Niger, Nigerija, Niue, Ruanda, Salomonovi otoki, São Tomé in Príncipe, Senegal, Sierra Leone, Somalija, Sudan, Tanzanija, Vzhodni Timor, Togo, Tonga, Tuvalu, Uganda, Vanuatu in Zambija.

— ČDO: Grenlandija; Nova Kaledonija in pridružena območja; Francoska Polinezija; Francoska južna in antarktična ozemlja; otoki Wallis in Futuna; Saint Barthélemy; Saint Pierre in Miquelon; Aruba; Bonaire; Curaçao; Saba; Sint Eustatius; Sint Maarten; Angvila; Bermudi; Kajmanski otoki; Falklandski otoki; Južna Georgia in Južni Sandwichevi otoki; Montserrat; Pitcairn; Sveta Helena in pridružena območja; Britansko antarktično ozemlje; Britansko ozemlje v Indijskem oceanu; Otoki Turks in Caicos ter Britanski Deviški otoki.

Evropska komisija je ustrezno sporočila podrobnosti takšnih sporazumov o upravnem sodelovanju državam CARIFORUMA, pacifiškim državam in državam Vzhodne in Južne Afrike.

S tem obvestilom se zainteresirane strani obvestijo, da Unija izpolnjuje upravne zahteve, določene v vsakem protokolu (6).

Kumulacija v Uniji, določena v protokolih o pravilih o poreklu k sporazumom o gospodarskem partnerstvu, navedenim v tem obvestilu, se lahko z državami in ozemlji iz tega obvestila uporablja od datuma njegove objave, če so izpolnjene druge zahteve, določene v posameznem protokolu (7).

To obvestilo se objavi v skladu z:

— odstavkom 3(c) člena 3 Protokola I k SGP med EU in državami CARIFORUMA,

— odstavkom 6(c) člena 3 Protokola II k začasnemu SGP med EU in pacifiškimi državami,

— odstavkom 6(c) člena 3 Protokola I k začasnemu SGP med EU ter državami Vzhodne in Južne Afrike.

(1) UL L 289, 30.10.2008, str. 3.

(2) UL L 272, 16.10.2009, str. 2.

(3) UL L 111, 24.4.2012, str. 2.

(4) Člen 3 Protokola I k SGP med EU in državami CARIFORUMA;

člen 3 Protokola II k začasnemu SGP med EU in pacifiškimi državami;

člen 3 Protokola I k začasnemu SGP med EU ter državami Vzhodne in Južne Afrike.

(5) ČDO, našteta v Prilogi II k Pogodbi o delovanju Evropske unije.

(6) Odstavka 3(a) in (c) člena 3 Protokola I k SGP med EU in državami CARIFORUMA.;

odstavka 6(a) in (c) člena 3 Protokola II k začasnemu SGP med EU in pacifiškimi državami;

odstavka 6(a) in (c) člena 3 Protokola I k začasnemu SGP med EU ter državami Vzhodne in Južne Afrike.

(7) Odstavek 3(b) člena 3 Protokola I k SGP med EU in državami CARIFORUMA;

odstavek 6(b) člena 3 Protokola II k začasnemu SGP med EU in pacifiškimi državami;

odstavek 6(b) člena 3 Protokola I k začasnemu SGP med EU ter državami Vzhodne in Južne Afrike.